《仲春再雪与禅衲夜话》
宋代·程公许

蓬莱不肯著痴仙，放去湖山一任颠。
术不竞时甘敛退，僧知同趣喜留连。
春深半地雪盈尽，云破遥林月一弦。
拨尽灰寒吟未稳，不如欹枕惬昏眠。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。